allativ
        
         (grammatikk)
Store norske leksikon,Språk og litteratur,Språkvitenskapens fagdisipliner,Grammatikk,Morfologi
Allativ er ein grammatisk kasus som tyder 'til', når det er snakk om retninga mot overflata av noko eller ved noko, i motsetning til retninga inn i noko. Jamfør finsk pöydälle 'opp på bordet', som er allativ av pöytä 'bord'.
Allativ finst i fleire uralske språk, mellom anna i dei austersjøfinske språka (mellom anna finsk, kvensk, estisk) og ungarsk. Allativ i finsk I finsk blir allativ uttrykt med suffikset -lle, som i pöydälle 'opp på bordet' – eller meir presist 'til på bordet'. I finsk grammatikk blir allativ kalla eit ytre tilstadskasus, og står i motsetnad til adessiv (ytre påstadskasus) og ablativ (ytre fråstadskasus), som illustrert i desse eksempla, med substantivet pöytä 'bord' (stamma er pöydä- føre mange kasus-suffiks): Allativ: pöydälle 'opp på bordet' Adessiv: pöydällä 'på bordet' Ablativ: pöydältä 'frå bordet'  Dei tre ytre kasusa står i motsetnad til tre indre kasus, illativ (indre tilstadskasus), inessiv (indre påstadskasus) og elativ (indre fråstadskasus), som i desse eksempla, der talo tyder 'hus': Illativ: taloon 'inn i huset' Inessiv: talossa 'i huset' Elativ: talosta 'ut av huset'  Desse tre setningane viser den grunnleggjande skilnaden på allativ, adessiv og ablativ, illustrert med substantivet lattia 'golv': Allativ: Kirja putosi lattialle 'Boka (kirja) datt (putosi) på golvet (lattialle)'  Adessiv: Matto on lattialla 'Matta (matto) er (on) på golvet (lattialla)' Ablativ: Otatko maton lattialta? 'Tek du (otatko) matta (maton) frå golvet (lattialta)?' Allativ i ungarsk Ungarsk har som finsk eit sett med ytre og indre til-, på- og frå-stadskasus, som kan illustrerast for å vise bruken av allativ i høve til dei fem andre, med substantiva asztal 'bord' og kéz 'hus': Allativ: asztalra 'opp på bordet' Adessiv: asztalon 'på bordet' Ablativ: asztalról 'frå bordet'   Illativ: kézbe 'inn i huset' Inessiv: kézben 'i huset' Elativ: kézből 'ut av huset' Les mer i Store norske leksikon finsk ungarsk kasus – grammatikk